ROMĂNIA                                                                                                                                                                                             PRIMAR                         
MUNICIPIUL TIMIŞOARA
SERVICIUL  ŞCOLI-SPITALE SI  BAZE SPORTIVE                                                                                                                                                                        
NR.SC2020-11942/02.06.2020



RAPORT DE SPECIALITATE
privind prelungirea prin act adiţional a contractului de închiriere nr.693/16.12.2013 pentru imobilul,  situat în Municipiul Timişoara, str. Odobescu nr. 56 A, înscris în  CF nr.438416 Timișoara în care se desfăşoară activitatea Grădiniţei cu Program Prelungit nr.14


    Având în vedere Referatul de aprobare  cu nr. SC2020-11942/02.06.2020 al Primarului Municipiului Timişoara şi Proiectul de hotărâre privind prelungirea prin act adiţional a contractului de închiriere nr.693/16.12.2013 pentru imobilul,  situat în Municipiul Timişoara, str. Odobescu nr. 56 A, înscris în  CF nr.438416 Timișoara în care se desfăşoară activitatea Grădiniţei cu Program Prelungit nr.14
   Facem următoarele precizări:
   În conformitate cu prevederile art. 20, alin.1 din Legea Educaţiei Naţionale nr.1/2011, autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea.
   Conform  art.129 alin. (2) lit. d) alin 7 lit a)  din Ordonanţa de Urgenţă a Guvernului nr. 57/2019 privind codul administrativ, consiliul local  în exercitarea  atribuţilor  ce îi revin asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind educaţia.
   Grădiniţa cu Program Prelungit nr.14 este unitate de învăţământ  de stat cu personalitate juridică și funcționează cu contract de închiriere în clădirea situată în Timişoara, str.Odobescu nr. 56A, înscrisă în CF nr.438416 Timișoara, provenit din CF vechi nr.420747, nr. cadastral 438416- C1, cu  suprafaţa  totală de 1035 mp, aflată în proprietatea Societăţii Cooperativa „Igiena”Timişoara. Terenul  construit și neconstruit aferent  construcției, în suprafață de 3920,00 mp  se află în proprietatea statului.
   Contractul de închiriere nr.693/16.12.2013 a fost încheiat  în baza HCL nr.635/16.12.2013  cu o chirie de 3100 euro/lună, echivalent în lei la cursul  B.N.R. de la data plății și a fost prelungit  în aceleași condiții prin actul adiţional nr. 209/2014, actul adiţional nr.197/2015, actul adiţional nr.294/2016, actul adiţional nr. 484/2017, actul adiţional nr.507 /2018 și actul adițional nr 573/2019, care a prelungit valabilitatea contractului până la data de 30 iunie 2020.
    Prin adresa nr. 127/25.05.2020 înregistrată la instituţia noastra sub nr.SC2020-11499/27.05.2020,  conducerea Gradiniţei cu Program Prelungit nr.14 a solicitat  sprijinul pentru prelungirea contractului de închiriere nr.693/16.12.2013, încheiat în baza HCL nr.635/16.12.2013.
    Prin adresa nr.306/25.05.2020, Societatea Cooperativa „Igiena” Timişoara şi-a exprimat  acordul de prelungire a contractului de închiriere nr. 693/16.12.2013 pentru desfăşurarea activităţii Gădiniţei cu Program Prelungit nr. 14, pe o perioadă  de doi ani.
   Având în vedere că în prezent municipalitatea nu dispune de un alt  spaţiu  în  proximitatea Grădiniţei cu Program Prelungit nr. 14, se impune prelungirea contractului de închiriere, prin act adițional, pe o perioadă de 2 (doi) ani cu aceiași chirie de 3100 euro/lună, echivalent în lei la cursul  B.N.R. de la data plății și în aceleași condiții, începând din  data de 01.07.2020. până în data de 30.06.2022.
  Contractul  de închiriere se va încheia,  între proprietarul imobilului  şi Grădiniţa  cu Program  Prelungit nr. 14 în calitate de chiriaş şi va fi avizat de  Municipiul Timişoara prin Primar în calitate de ordonator principal de credite.  
   Sumele pentru plata chiriei  se vor asigura  din cap 65.02A.03.01 “Învăţământ Preşcolar ” titlul II  "Bunuri şi servicii"  art.20.30.04  "Chirii" şi se vor achita în lei  la cursul de referinţă al BNR de la data plăţii.
     Faţă de cele mai sus apreciem că  proiectul de hotărâre privind prelungirea prin act adiţional a contractului de închiriere nr.693/16.12.2013 pentru imobilul,  situat în Municipiul Timişoara, str. Odobescu nr. 56 A, înscris în  CF nr.438416 Timișoara în care se desfăşoară activitatea Grădiniţei cu Program Prelungit nr.14 îndeplineşte condiţiile pentru a fi supus dezbaterii Consiliului Local al Municipiului Timişoara. 



               
                                                   
                 SEF SERVICIU                                                                    CONSILIER,
                  Anca Lăudatu                                                                       Ioana Ciucur

